Aklažeris (Vilkaviškio r.)

Aklažeris (arba Aklaežeris) – ežeras pietvakarių Lietuvoje, Vilkaviškio rajone, apie 5 km į pietryčius nuo Pilviškių.http://ezerai.vilnius21.lt/aklaezeris-v6603.html Ežero ilgis iš šiaurės į pietus – 0,35 km, plotis – iki 0,09 km. Altitudė 50,5 m. Krantai žemi, kranto linija labai vingiuota. Ežeras telkšo ~ 16 ha dydžio krūmynais apaugusios pelkės rytinėje dalyje. Rytinėje ežero pakrantėje stūkso miškelis. Netoliese įsikūrę Parausių ir Ramoniškių kaimai. Ežeras nenutekantis, priklauso Rausvės upės baseinui.

 Šaltiniai 

Kategorija:Vilkaviškio rajono ežerai